จับตา! 2 หุ้นเสี่ยงไดลูทหลังหุ้นลูกเทรดวันนี้
จับตา! 2 หุ้นเสี่ยงไดลูทหลังหุ้นลูกเทรดวันนี้
10 ต.ค. 2559

“ข่าวหุ้นธุรกิจออนไลน์” ได้ทำการสำรวจบริษัทจดทะเบียนในตลาดหลักทรัพย์แห่งประเทศไทย (บจ.) ที่จะมีหุ้นเพิ่มทุนเข้าซื้อขายตั้งแต่วันนี้ (10 ต.ค.) เป็นต้นไป เนื่องจากหุ้นเพิ่มทุนที่เพิ่มเข้ามานั้นมีความเสี่ยงที่จะทำให้ราคาหุ้นไดลูทสูง ทั้งนี้ขึ้นอยู่กับจำนวนหุ้นเพิ่มทุนที่เพิ่มเข้ามาว่ามีจำนวนมากน้อยแค่ไหน หรือคิดเป็นกี่เปอร์เซ็นต์ของหุ้นจดทะเบียน สำหรับบจ.ที่จะมีหุ้นเพิ่มทุนเข้าซื้อขายตั้งแต่วันนี้มี 2 บริษัทดังนี้
 
1. บริษัท เบอร์ลี่ ยุคเกอร์ จำกัด (มหาชน) หรือ BJC มีการเริ่มซื้อขายหุ้นเพิ่มทุนจากจำนวนหุ้นสามัญ 3,985,130,299 หุ้น ทุนเดิม 3,985,130,299 บาท และมีจำนวนหุ้นเพิ่มทุนใหม่หุ้นสามัญ 318,100 หุ้น
ทั้งนี้ส่งผลให้มีทุนใหม่ 3,985,448,399 บาท หุ้นสามัญ 3,985,448,399 หุ้น มูลค่าหุ้นที่ตราไว้ 1 บาทต่อหุ้น จัดสรรเพื่อการใช้สิทธิของใบสำคัญแสดงสิทธิ (ESOP-W) ครั้งที่ 1 จำนวน 211,100 หน่วย แปลงเป็นหุ้นสามัญจำนวน 211,100 หุ้นอัตรา (ใบสำคัญแสดงสิทธิ: หุ้น) 1 : 1 ราคาใช้สิทธิ 40.46 บาท/หุ้น อีกทั้งจัดสรรเพื่อการใช้สิทธิของใบสำคัญแสดงสิทธิ (ESOP-W) ครั้งที่ 4 จำนวน 107,000 หน่วย แปลงเป็นหุ้นสามัญจำนวน 107,000 หุ้นอัตรา (ใบสำคัญแสดงสิทธิ: หุ้น) 1 : 1 ราคาใช้สิทธิ 36.23 บาท/หุ้น วันใช้สิทธิ 30 ก.ย. 2559
 
2. บริษัท ฟอร์จูน พาร์ท อินดัสตรี้ จำกัด (มหาชน) หรือ FPI มีการเริ่มซื้อขายหุ้นเพิ่มทุนจากจำนวนหุ้นสามัญ 1,217,914,359 หุ้น ทุนเดิม 304,478,589.75 บาท และมีจำนวนหุ้นเพิ่มทุนใหม่หุ้นสามัญ 650,000 หุ้น
ทั้งนี้ส่งผลให้มีทุนใหม่ 304,641,089.75 บาท หุ้นสามัญ 1,218,564,359 หุ้น มูลค่าหุ้นที่ตราไว้ 0.25000 บาทต่อหุ้น จัดสรรเพื่อการใช้สิทธิของใบสำคัญแสดงสิทธิ (FPI-W1) จำนวน 650,000 หน่วย แปลงเป็นหุ้นสามัญจำนวน 650,000 หุ้น อัตรา (ใบสำคัญแสดงสิทธิ: หุ้น) 1 : 1 ราคาใช้สิทธิ 2 บาท/หุ้น วันใช้สิทธิ 30 ก.ย.59